এন আৰ চিক লৈ গোটেই ৰাজ্যবাসী উৎকণ্ঠিত হৈ থকাৰ সময়তে তথা এন আৰ চিৰ প্ৰথমখন খচৰা প্ৰকাশ কৰিবলৈ মাজত মাত্ৰ ৪টা দিন থকা অৱস্থাত দৰং জিলাৰ ধুলা আৰক্ষীয়ে ৰাষ্ট্ৰীয় নাগৰিকপঞ্জী উন্নীতকৰণৰ বাবে দৰকাৰ হোৱা নথি-পত্ৰৰ ভুৱা প্ৰতিলিপিৰ বেহা কৰা এটা দুষ্টচক্ৰক উৎখাত কৰিছে। ঘটনাৰ বিৱৰণি মতে ধুলা আৰক্ষী থানাৰ ভাৰপ্ৰাপ্ত বিষয়ৈ ৰঞ্জিত হাজৰিকাৰ নেতৃত্বত যোৱা এটা দল দুষ্টচক্ৰটোৰ তিনিজনক গ্ৰেপ্তাৰ কৰিবলৈ সক্ষম হোৱাৰ লগতে আৰক্ষীৰ দলটোৱে তেওঁলোকৰ পৰা ভালেমান আপত্তিকৰ নথিপত্ৰ আৰু সামগ্ৰী জব্দ কৰে। এইবোৰৰ ভিতৰত ৫৮ খন জন্মৰ ভুৱা প্ৰমাণপত্ৰ, কম্পিউটাৰৰ হাৰ্ড ডিস্ক আৰু স্বাস্থ্য বিভাগৰ নকল ষ্টাম্পো আছে। এই দুষ্টচক্ৰটোৰ ভিতৰত গ্ৰেপ্তাৰ হোৱা তিনিজন হ'ল ক্ৰমে ধুলা আৰক্ষী থানাৰ খাৰিকাটিৰ ধনশিৰিকাষৰ মতলিব আলী, মঙলদৈ আৰক্ষী থানাৰ অধীনৰ ইব্ৰাহিম আলী আৰু আব্দুলা আহমেদ। আৰক্ষীৰ জেৰাৰ সময়ত অভিযুক্তকেইজনে স্বীকাৰ কৰিছে যে তেওঁলোকে শ শ ভুৱা জন্মৰ প্ৰমাণপত্ৰ দিছে আৰু সেইবোৰ কেৱল দৰং জিলাতেই নহয়, অন্যান্য জিলালৈ প্ৰেৰণ কৰিছে। আৰক্ষীয়ে তেওঁলোকৰ বিৰুদ্ধে ধুলা আৰক্ষী থানাৰ অধীনত ভাৰতীয় দণ্ডবিধিৰ 467/472/420 ধাৰাত 520/17 নম্বৰৰ এটা গোচৰ ৰুজু কৰিছে।
অসম আৰক্ষীত ওলাইছে ২৪৪০ টা পদত চাকৰি, কেতিয়া কিদৰে কৰিব পাৰিব আবেদন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
